Frente Polisario o Polisario yel nome pol que se conoz al Frente Popular para la Liberación de Saguía el Hamra y Río de Oro. Creáu en 1973, entamó aiciones armaes escontra los puestos militares españoles na zona este de Saguia el Hamra. A partir de la ocupación marroquina (finales de 1975) y mauritana activósel so potencial militar, faciendo retirase a los mauritanos (1979) y provocándo-yos importantes perdes a los marroquinos. Nel plan políticu dirixe la RASD (República Árabe Saḥariana Democrática) reconocida por abondos países.